title: "Bayer-N\u00f6\u00f6m"
text: "Di Bayer-N\u00f6\u00f6m as en oort an wiis, am st\u00e4\u00e4ren tu betiaknin. Hat gont \u00fc\u00fcb Johann Bayer turag.\n\nFormaat \nNormoolerwiis begant di n\u00f6\u00f6m m\u00e4 en greksen buksteew, an do fulagt di genitiif faan di latiinsk n\u00f6\u00f6m faan det st\u00e4\u00e4rbil.\n\nBispal: \u03b3\u00a0Lyrae (\u201eGamma\u201c + genitiif faan  \u201eLyra\u201c) of \u03b6\u00a0Ursae Maioris (\u201eZeta\u201c + genitiif faan \u201eUrsa Major\u201c).\n\nDi faan \u00fcs \u00fctj sen laachtest st\u00e4\u00e4r (skiinboor magnituud) as normoolerwiis \u03b1-Alpha, do komt \u03b2-Beta an so widjer.\n\nMuar bispalen:\n St\u00e4\u00e4rbil: Centaurus (Zentaur)\n Laachtest st\u00e4\u00e4r: \u03b1 (\u201eAlpha\u201c, iarst buksteew)\n St\u00e4\u00e4rn\u00f6\u00f6m efter Bayer: \u03b1 Centauri (\u201eAlpha Centauri\u201c), ufk\u00f6rt: \u03b1 Cen\n \u00d6\u00f6der n\u00f6\u00f6mer: Rigil Kentaurus, Toliman\n St\u00e4\u00e4rbil: Gemini (Twanlanger)\n Traadlaachtest st\u00e4\u00e4r: \u03b3 (\u201eGamma\u201c, traad buksteew)\n St\u00e4\u00e4rn\u00f6\u00f6m efter Bayer: \u03b3 Geminorum (\u201eGamma Geminorum\u201c), ufk\u00f6rt: \u03b3 Gem\n \u00d6\u00f6der n\u00f6\u00f6mer: Alhena\n\nDetdiar reegel woort oober ei konsekwent trochh\u00e4\u00e4len, at jaft uk \u03b1-st\u00e4\u00e4ren, diar ei a laachtesten uun en st\u00e4\u00e4rbil san.\n\nLuke uk diar \n Flamsteed-Numer\n\nAstronomii"